ইতোমধ্যে রাজ্যে ডেঙ্গু আক্রান্তের সংখ্যা মঙ্গলবার বেড়ে দাঁড়িয়েছে ৮৩৮-এ। ডেঙ্গু ছড়িয়ে পড়েছে দক্ষিণ ২৪ পরগনার মথুরাপুরেও। এদিন কলকাতার এক হাসপাতালে মারা গেছে মথুরাপুর হাইস্কুলের একাদশ শ্রেণীর ছাত্রী জ্যোতি বৈরাগী (১৬)। জ্যোতিকে নিয়ে চলতি মৌসুমে এ পর্যন্ত রাজ্যে ডেঙ্গুতে মৃতের সংখ্যা বেড়ে দাঁড়াল ৬-এ। আগের ৫টি মৃত্যুই হয়েছে গত এক সপ্তাহে। এদিকে, পশ্চিম মেদিনীপুরের গড়বেতায় অজানা জ্বরে একজনের মৃত্যুর খবর পাওয়া গেছে। কলকাতা, হাওড়া, উত্তর ২৪ পরগনার বরাহনগর, সল্টলেক, দক্ষিণ দমদম, হুগলির শ্রীরামপুর, পশ্চিম মেদিনীপুরের গড়বেতা বা দক্ষিণ ২৪ পরগনার মথুরাপুরের মতো ডেঙ্গু কবলিত অঞ্চল থেকে রোগ যাতে অন্যত্র ছড়াতে না পারে, সে জন্য জেলা স্বাস্থ্য দফতরগুলোকে প্রয়োজনীয় নির্দেশ দেয়া হয়েছে। ইন্ডিয়া টুডে।